I 1617 skal gården ha tilhørt Bertil Mule som var lagmann på Hedemarken. I 1620 bygslet Jens Bjelke, Norges kansler, Tøyen gård og Kjølberg gård (senere Lille Tøyen gård), og i 1640 fikk Bjelke kjøpe Tøyen. Bjelke var en av landets rikeste menn og den største private eiendomsbesitteren i Norge. Han eide et stort antall eiendommer, blant annet borgen Austråt på Ørlandet, hvor han var født. Bjelke utvidet gården med Leerengen og Kjølberg ødegård i 1643. Jens Bjelkes gate går i dag på forsiden av gården.